**Doktori és Habilitációs Tanács**

A Doktori és Habilitációs Tanács (a továbbiakban: Tanács) az Egyetemen folyó doktorképzést és doktori fokozatszerzést a Doktori Szabályzat szerint irányító egyetemi testülete.

**A Tanács munkája során:**

- ellátja a Tudományos Tanács feladatait, melynek alapján a Doktori és Habilitációs Tanács egyben az Egyetem kutatási, fejlesztési, és innovációs stratégiájának kialakítását, megvalósítását irányító és véleményező testülete,

- ellátja a Habilitációs Szabályzatban meghatározottak szerint a habilitációs eljárással kapcsolatos szervezési és döntési testületi tevékenységeket. Ennek keretében:

- kialakítja a Habilitációs Szabályzatot és azt döntési eljárásra a rektorhoz terjeszti,

- dönt a habilitációs eljárásra vonatkozó kérelem elfogadásáról, elutasításáról, illetve visszavonásáról abban az esetben, amennyiben megállapításra kerül, hogy a cím odaítélésének feltételei nem teljesültek,

- a Doktori és Habilitációs Tanács Szakértői Bizottsága közreműködésével

 - értékeli a pályázó oktatási, szakmai és tudományos tevékenységét, és annak eredményeit,

- megvizsgálja a pályázó által javasolt magyar és idegen nyelvű előadások témáit, illetve témavázlatait, majd dönt azok elfogadásáról, továbbá megszervezi, lefolytatja és értékeli az előadásokat,

- a habilitációs folyamat lezárásaként értékeli a habilitációs eljárás részeredményeit,

dönt a „doctor habil” cím odaítéléséről, illetve elutasításáról,

- rektori ciklusonként a következő időszakra vonatkozó javaslatokat is tartalmazó

összesítő jelentést készít és terjeszt a Szenátus elé,

- ellát minden olyan feladatot, amelyet jogszabályok, egyetemi szabályzat, illetve a

Szenátus a hatáskörébe utal, továbbá amelyekben közreműködését a rektor vagy a Doktori és Habilitációs Tanács elnöke kéri.

**A Tanács összetétele**

**Elnök:** Prof. Dr. Helyes Lajos, a Doktori és Habilitációs Központ főigazgatója

(elérhetőség: Helyes.Lajos@uni-mate.hu)

**Tagok:**

a) A Tanács szavazati jogú tagjai:
- Tanács elnöke,

- a Tanács elnökhelyettese,

- a Doktori Iskolák vezetői,

- a törzstagsági feltételeknek megfelelő olyan személyek (tagok egyharmada), akik az egyetemmel nem állnak foglalkoztatási jogviszonyban,

- az Egyetemi Doktorandusz Önkormányzat képviselője (1 fő).

b) A Tanács tanácskozási és javaslattételi jogú tagjai:

- a rektor,

- az Egyetem akadémikusai,

- az elnök által esetileg meghívott személyek.